b'\n_START_ARTICLE_\nTanbur\n_START_SECTION_\nOr\xc3\xadgens\n_START_PARAGRAPH_\nEls tanburs han estat presents a\xc2\xa0Mesopot\xc3\xa0mia des de l\'Imperi accadi\xc2\xa0o el tercer mil\xc2\xb7lenni BC._NEWLINE_S\'han trobat tres figures a\xc2\xa0Susa que pertanyen al 1500 BC, i a les mans d\'una d\'elles apareix un instrument molt similar al tanbur._NEWLINE_Tamb\xc3\xa9 hi ha una imatge a unes roques properes a\xc2\xa0Mosul, d\'aproximadament\xc2\xa01000 anys BC que mostra uns int\xc3\xa8rprets de tanbur._NEWLINE_Tocar el tanbur era com\xc3\xba com a m\xc3\xadnim pel tard\xc3\xa0 Imperi Part\xc2\xa0i a l\'Imperi Sass\xc3\xa0nida, la paraula \'tanbur\' ja es troba en textos de\xc2\xa0Pahlavi\xc2\xa0i a l\'Imperi Part, com \xc3\xa9s el cas a\xc2\xa0Drakht-i Asurig, Bundahishn, Kar-Namag i Ardashir i Pabagan, i Khosrow i Ridag._NEWLINE_En el des\xc3\xa8 segle Al-Farab\xc3\xad\xc2\xa0va descriure dos tipus de tanburs trobats a\xc2\xa0P\xc3\xa8rsia, un Bagdad tunb\xc5\xabr, est\xc3\xa8s al sud i l\'oest de Bagdad, i un Khorasan tunb\xc5\xabr. Aquesta distinci\xc3\xb3 pot ser la font de diferenciaci\xc3\xb3 moderna entre instruments \xc3\xa0rabs, derivats del tunb\xc5\xabr de Bagdad, i aquells trobats a Iraq del nord, S\xc3\xadria, Iran, Sindh i Turquia, del Khorasan tunb\xc5\xabr._NEWLINE_El nom persa es va estendre, aplicant-se eventualment a cord\xc3\xb2fons de m\xc3\xa0nec llarg emprats a la m\xc3\xbasica d\'\xc3\x80sia Central, com la dombra i els tunbur turcs i kurds. Fins a principis del segle XX, els noms chambar i jumbush van ser aplicats a instruments de l\'Iraq del nord.\xc2\xa0A l\'\xc3\x8dndia el nom utilitzat va ser tanpura (tambura), un lla\xc3\xbct sense trasts.\xc2\xa0El tanbur va viatjar a trav\xc3\xa9s d\'Al-Hirah a\xc2\xa0Ar\xc3\xa0bia\xc2\xa0i en el per\xc3\xadode primerenc de l\'Islam es va estendre cap als pa\xc3\xafsos europeus. El tanbur va ser anomenat \'tunbur\' o \'tunbureh/tunbura\' a Al-Hirah, i en grec va ser anomenat tambouras, llavors es va difondre cap a\xc2\xa0Alb\xc3\xa0nia\xc2\xa0tamb\xc3\xa9 com\xc2\xa0\'tampura\', a R\xc3\xbassia va ser anomenat \'domra\', a\xc2\xa0Siberia i Mong\xc3\xb2lia\xc2\xa0\'dombra\', i a l\'imperi bizant\xc3\xad va ser anomenat \'pandura/bandura\'. Va viatjar a trav\xc3\xa9s de l\'Imperi bizant\xc3\xad a altres pa\xc3\xafsos europeus i va rebre noms com pandura, mandura, bandura, etc._NEWLINE_M\xc3\xa9s tard el tanbur irani\xc3\xa0 es va associar a la m\xc3\xbasica d\'Ahl-e Haqq, un moviment religi\xc3\xb3s ghulat, similar\xc2\xa0a un ordre\xc2\xa0suf\xc3\xad, i en \xc3\xa0rees\xc2\xa0kurdes,\xc2\xa0a les prov\xc3\xadncies d\'Iran\xc2\xa0Lorest\xc4\x81n i Sistan va Baluchestan,\xc2\xa0on \xc3\xa9s anomenat \'temb\xc3\xbbr\'.\n_START_SECTION_\nTanbur irani\xc3\xa0\n_START_PARAGRAPH_\nAvui dia el tanbur kermanxah (o tanbur kurd o temb\xc3\xbbr o tanboor o tanbour) es toca per tot arreu a Iran, i \xc3\xa9s anomenat nom\xc3\xa9s "tanbur". El tanbur irani\xc3\xa0 es construeix principalment a\xc2\xa0Kermanxah, la\xc2\xa0Prov\xc3\xadncia de Kurdistan i Lorestan. Els tanburs kermanxahns s\xc3\xb3n els m\xc3\xa9s famosos i acceptats sobretot a la regi\xc3\xb3 Gorani i a\xc2\xa0Sahna._NEWLINE_El tanbur \xc3\xa9s actualment l\'instrument musical utilitzat als rituals\xc2\xa0yarsan\xc3\xads, i els practicants veneren els temb\xc3\xbbrs com a objectes sagrats._NEWLINE_Existeix tamb\xc3\xa9 un tanbur taleshi\xc2\xa0a la petita regi\xc3\xb3 de Talesh, al nord d\'Iran, i tanburak (tanburg) a\xc2\xa0Balutxistan, cap al\xc2\xa0sud-est d\'Iran. Per\xc3\xb2 el tanbur de Kermanxhan \xc3\xa9s el principal i m\xc3\xa9s conegut a l\'Iran._NEWLINE_El tanbur irani\xc3\xa0 t\xc3\xa9 forma de pera, normalment constru\xc3\xafda amb entre 7 i 10 costelles encolades. La taula de so normalment est\xc3\xa0 feta de fusta de morera\xc2\xa0\xc2\xa0i s\'hi cremen alguns forats de reson\xc3\xa0ncia. El m\xc3\xa0nec est\xc3\xa0 separat del cos, t\xc3\xa9 tres cordes de metall i el primer ordre \xc3\xa9s doble. La melodia es toca r\xc3\xa0pidament a les cordes dobles amb una \xc3\xbanica t\xc3\xa8cnica amb tres dits de la m\xc3\xa0 dreta. El tanbur irani\xc3\xa0 s\'associa amb la m\xc3\xbasica suf\xc3\xad kurda\xc2\xa0d\'Iran Occidental._NEWLINE_Fa 80\xc2\xa0cent\xc3\xadmetres d\'al\xc3\xa7ada i 16 cent\xc3\xadmetres d\'ample.\xc2\xa0La caixa ac\xc3\xbastica t\xc3\xa9 forma de pera feta per una o diverses peces encolades entre elles de fusta de morera. El m\xc3\xa0nec \xc3\xa9s fet de noguera\xc2\xa0i t\xc3\xa9 catorze trasts\xc2\xa0afinats en una escala semi-crom\xc3\xa0tica temperada. T\xc3\xa9 dues cordes d\'acer afinades per intervals de quinta, quarta o segona. La corda m\xc3\xa9s aguda pot ser de doble ordre.'